Príloha č. 7 súťažných podkladov

Odôvodnenie nerozdelenia zákazky na časti

podľa § 28 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov  
v znení neskorších predpisov (ďalej len „zákon o verejnom obstarávaní“)

**Verejný obstarávateľ:**

Ministerstvo vnútra Slovenskej republiky

Pribinova 2, 812 72 Bratislava

IČO: 00151866

Názov predmetu zákazky:

**Mobilná komunikácia HaZZ**

Predmetom zákazky je nákup systému pozostávajúceho z 8 samostatných identických súprav technických prostriedkov - HW a SW z dôvodu zabezpečenia splnenia požiadavky na odolné nezávislé komunikačné prostredie na podporu nepretržitej výmeny informácií, zrýchlenie a skvalitnenie rozhodovacieho procesu krízových štábov HaZZ v mieste nasadenia a zefektívni riadenie zasahujúcich a kooperáciu s nadriadeným stupňom Súčasťou dodávky zákazky je aj vypracovanie bezpečnostného projektu.

Rozsah:

|  |  |
| --- | --- |
|  |  |
| **P.č.** | **Popis** |
| 1 | Modul externej hlasovej rádiovej komunikácie |
| 2 | Modul lokálnej WIFI a externej hlasovej a dátovej komunikácie |
| 3 | Modul lokálnej pevnej dátovej infraštruktúry |
| 4 | Modul koncových zariadení |
| 5 | Modul satelitného systému |
| 6 | Modul stacionárneho širokopásmového rádia |
| 7 | Modul širokopásmových rádií |
| 8 | Modul vyrozumievací bezpilotný letecký systém |
| 9 | Modul zabezpečenia mobilného pracoviska |
| 10 | Bezpečnostný projekt |

Predmetnú skupinu tovarov tvoria moduly určené pre rovnakú kategóriu činnosti. Rozhodne teda nejde o rôznorodý tovar, ktorý by mal napr. iný typ dodávateľov, prípadne by nutnosť rozdelenia vyplývala z geografických aspektov, prípadne z poznania šírky a počtu dodávateľov na trhu a pod.

Podľa § 28 ods. 2 zákona o verejnom obstarávaní: *„Ak verejný obstarávateľ nerozdelí zákazku na časti, odôvodnenie uvedie v oznámení o vyhlásení verejného obstarávania alebo v správe o zákazke; táto povinnosť sa nevzťahuje na zadávanie koncesie.“*

Prípadné rozdelenie na časti alebo vyhlásenie viacerých verejných obstarávaní neznamená rozšírenie potenciálneho relevantného trhu.

Najmä s ohľadom na vecné aj časové väzby, charakter predmetu zákazky, by bolo rozdelenie predmetu zákazky po technickej stránke nelogické, neúčelné, nehospodárne až objektívne nerealizovateľné.

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.