(Návrh)

**Zmluva o dielo**

(ďalej len „**Zmluva**“)

uzatvorená podľa § 536 a nasl. zákona č. 513/1991 Zb. Obchodný zákonník

v znení neskorších predpisov, v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zmluva“) medzi nasledujúcimi zmluvnými stranami:

# **Článok I**

**Zmluvné strany**

**OBJEDNÁVATEĽ:**

**Obchodné meno:** **Slovenská republika zastúpená Ministerstvom vnútra Slovenskej republiky**

Sídlo: Pribinova 2, 812 72 Bratislava, Slovenská republika

IČO: 00 151 866

V zastúpení: Mgr. Ján Lazar, štátny tajomník Ministerstva vnútra Slovenskej republiky na základe plnej moci č. p. SL-OPS-2021/001914-079 zo dňa 7.4.2021

Bankové spojenie: Štátna pokladnica

IBAN: SK7881800000007000180023

BIC/SWIFT kód: SPSRSKBA

Kontaktná osoba

v realizačných veciach:

E-mail:

(ďalej len „**Objednávateľ**“)

a

**ZHOTOVITEĽ:**

Obchodné meno:

Sídlo:

IČO:

DIČ:

IČ DPH:

Štatutárny organ:

Osoba/y podpisujúca/e

zmluvu:

Bankové spojenie:

IBAN:

Zápis:

Kontaktná osoba

v realizačných veciach:

Telefón:

E-mail:

(ďalej len „**Zhotoviteľ**“)

Objednávateľ a Zhotoviteľ spolu ďalej ako „**Zmluvné strany**“ a každý samostatne ako „**Zmluvná strana**“.

# **Článok II**

**Úvodné ustanovenia**

1. Zmluvné strany uzatvárajú túto Zmluvu v súlade s výsledkom verejného obstarávania, ktorého oznámenie o vyhlásení verejného obstarávania (ďalej len „**Verejné obstarávanie**“) bolo uverejnené v Úradnom vestníku EÚ č. SXX zo dňa XX.XX.2022 pod zn. XXX-XXXXXX a vo Vestníku verejného obstarávania č. XXXX dňa XX.XX.2022 pod značkou XXXXX-XXX.
2. Účelom tejto Zmluvy je v súlade s výsledkom Verejného obstarávania zabezpečiť predmet zákazky podľa článku III., Prílohy č. 1 tejto Zmluvy, ktorý bude v súlade s touto Zmluvou zabezpečovať Zhotoviteľ pre Objednávateľa. V prípade akýchkoľvek rozporov medzi obsahom tejto Zmluvy a Prílohy č. 1, ktorá obsahuje Opis predmetu Zákazky, ktoré by vznikli pri plnení tejto Zmluvy, platia prednostne ustanovenia tejto Zmluvy. Ak sa úprava v tejto Zmluve nenachádza, platí úprava v Prílohe č. 1.
3. Na základe predloženej ponuky Zhotoviteľa a v zmysle príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“), ako aj v zmysle príslušných ustanovení § 536 a nasl. Obchodného zákonníka č. 513/1991 Zb. v znení neskorších predpisov (ďalej len „**Obchodný zákonník**“), uzatvára Objednávateľ so Zhotoviteľom, ako úspešným uchádzačom, túto Zmluvu, na základe ktorej sa Zhotoviteľ zaväzuje zaplatiť za poskytnuté plnenia dohodnutú cenu, a to v rozsahu a za podmienok uvedených v tejto Zmluve.
4. Predmet zmluvy je financovaný z prostriedkov Európskej únie v rámci Operačného programu Kvalita životného prostredia, poskytnutého na základe Rozhodnutia o schválení žiadosti o poskytnutie nenávratného finančného príspevku č. OAKZ-R-310031BAX3 – „NFP310030BAX3 – Mobilná komunikácia HaZZ“, zo dňa 12.08.2021 (ďalej len „**Zmluva o poskytnutí NFP**“).
5. Na účely tejto Zmluvy sa rozumie:
   * 1. „**HaZZ**“ je Hasičský a záchranný zbor.
     2. „**Softvérový produkt**“ je softvér (počítačový program) vrátane dokumentácie a manuálov, ktorý bol dodaný Zhotoviteľom v rámci plnenia tejto Zmluvy, pričom nebol vytvorený výlučne za účelom splnenia tejto Zmluvy.
     3. „**Vada**“ predstavuje nespôsobilosť plnenia Zhotoviteľa plniť účel, na ktorý je určené alebo rozpor/nedostatok vlastností Diela, resp. jeho časti v porovnaní s vlastnosťami uvedenými v Prílohe č. 1 a/alebo písomných pokynoch Objednávateľa podľa tejto Zmluvy, resp. vykonanie Diela, resp. jeho časti v rozpore s Prílohou č. 1 a/alebo písomnými pokynmi Objednávateľa podľa tejto Zmluvy.
     4. „**Autorský zákon**“ znamená zákon č. 185/2015 Z. z. Autorský zákon v znení neskorších predpisov.
     5. „**Zákon o registri partnerov verejného sektora**“ znamená zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
     6. „**Zákon o slobodnom prístupe k informáciám**“ je zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov

# **Článok III**

**Predmet zmluvy**

1. Predmetom tejto Zmluvy je záväzok Zhotoviteľa vykonať riadne a včas dielo pre Objednávateľa podľa špecifikácie uvedenej v Prílohe č. 1 Zmluvy za podmienok dohodnutých v tejto Zmluve a jej prílohách, ktoré tvoria jej neoddeliteľnú súčasť (ďalej len „**Dielo**“) a záväzok Objednávateľa riadne a včas vykonané Dielo prevziať a zaplatiť zaň dohodnutú cenu podľa podmienok tejto Zmluvy.
2. Zhotoviteľ vyhlasuje, že v čase uzatvorenia Zmluvy má splnené povinnosti, ktoré mu vyplývajú v zmysle Zákona o registri partnerov verejného sektora.

# **Článok IV**

**Čas plnenia**

1. Zhotoviteľ sa zaväzuje riadne vykonať Dielo, resp. jeho časť, a odovzdať ho v súlade s harmonogramom, ktorý tvorí Prílohu č. 2 tejto Zmluvy, najneskôr však do 15 mesiacov od nadobudnutia účinnosti tejto zmluvy.
2. Dodržiavanie harmonogramu podľa ods. 4.1 tohto článku je podmienené riadnym a včasným poskytnutím súčinnosti Objednávateľa dohodnutým v tejto Zmluve v článku VIII. ods. 8.3 tejto zmluvy.

# **Článok V**

**Miesto plnenia**

1. Miestom plnenia a odovzdania Diela, resp. jeho častí sú krajské riaditeľstvá HaZZ.

* KR HaZZ Bratislava, Radlinského 6, 811 07 Bratislava
* KR HaZZ Trnava, Vajanského 22, 917 77 Trnava
* KR HaZZ Nitra, Dolnočermánska 64, 949 11 Nitra
* KR HaZZ Trenčín, Gen. M. R. Štefánika 20, 911 49 Trenčín
* KR HaZZ Žilina, Námestie požiarnikov 1, 010 01 Žilina
* KR HaZZ Banská Bystrica, Trieda SNP 75, 974 01 Banská Bystrica
* KR HaZZ Košice, Požiarnická 4, 040 01 Košice
* KR HaZZ Prešov Požiarnická 1, 080 01 Prešov

# **Článok VI**

**Spôsob dodania a akceptačné konanie**

* 1. Zhotoviteľ sa zaväzuje vykonať a dodať Dielo, resp. jeho časť, v súlade so špecifikáciou uvedenou v Prílohe č. 1 obsahujúcou požiadavky na Dielo, a do termínov podľa Prílohy č. 2 tejto Zmluvy.
  2. Vlastnícke práva k Dielu a jeho jednotlivým súčastiam, ktoré môžu byť predmetom vlastníckeho práva, prechádzajú na Objednávateľa dňom prevzatia Diela, resp. príslušnej časti Diela.

* 1. Zhotoviteľ znáša riziko spojené s dodaním Diela (nebezpečenstvo náhodnej škody na Diele, poškodenie, odcudzenie) až do dňa jeho odovzdania a prevzatia Objednávateľom.
  2. Zhotoviteľ je povinný odovzdať Dielo, resp. jeho časť tak, aby ho bolo možné riadne prevziať a používať dohodnutým spôsobom na dohodnutý účel. Spolu s odovzdaním Diela poskytne Objednávateľovi doklady potrebné na prevzatie a užívanie Diela, resp. jeho časti.
  3. Zhotoviteľ vyzve Objednávateľa na prevzatie Diela, resp. ucelenej časti Diela (modulu) minimálne 7 dní vopred.
  4. Odovzdanie Diela, resp. jeho časti nastane dňom podpisu akceptačného protokolu obomi Zmluvnými stranami, resp. zodpovednými zástupcami oboch Zmluvných strán. Cieľom akceptácie je kontrola kompletnosti dodávky a základná kontrola fungovania jednotlivých zariadení.
  5. Po vykonaní kontroly bude vyhotovený akceptačný protokol, ktorý bude obsahovať najmä:
* identifikáciu Zmluvných strán,
* špecifikáciu dodaného plnenia,
* dátum odovzdania Diela, resp. jeho časti.
  1. Ak pri preberaní Diela, resp. jeho časti Objednávateľ zistí, že má Vady, ktoré bránia používaniu Diela, resp. jeho časti, Dielo, resp. jeho časť neprevezme a spíše so Zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať Dielo, resp. jeho časť po odstránení týchto vád. Až po odstránení vád môžu Zmluvné strany pristúpiť k spísaniu akceptačného protokolu.
  2. Po dodaní poslednej časti Diela, Zmluvné strany vyhotovia záverečný akceptačný protokol (ďalej len „**Záverečný akceptačný protokol**“), ktorého podpísaním sa má za to, že Dielo bolo riadne dokončené a odovzdané Zhotoviteľom a prevzaté zo strany Objednávateľa

# **Článok VII**

**Cena a platobné podmienky**

* 1. Cena za Dielo je určená v súlade s podmienkami tejto Zmluvy a v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou č. 87/1996 Z. z. Ministerstva financií Slovenskej republiky, ktorou sa vykonáva zákon Národnej rady Slovenskej republiky č.18/1996 Z. z. o cenách v znení neskorších predpisov vo výške........................................,- EUR bez DPH, (slovom............................ bez DPH) DPH 20 % ............................,- EUR Cena celkom s DPH.......................................,- EUR (slovom: ............................................. s DPH ).
  2. Štruktúrovaný rozpočet ceny za Dielo je uvedený v Prílohe č. 3 tejto Zmluvy. Zhotoviteľ vyhlasuje, že v cene podľa ods. 7.1 tohto článku Zmluvy sú zahrnuté všetky náklady potrebné k vykonaniu Diela a jeho prevádzkovaniu vrátane zabezpečenia a využívania potrebnej techniky, zariadení a pomôcok potrebných k uskutočneniu Diela, prepravných nákladov, daní a ciel, poplatkov a príslušných povolení.
  3. Zhotoviteľovi vznikne právo na vystavenie faktúry za vykonanie Diela, resp. jeho časti dňom podpísania akceptačného protokolu k Dielu, resp. k príslušnej časti Diela poverenými zástupcami oboch Zmluvných strán v súlade s harmonogramom podľa Prílohy č. 2 tejto Zmluvy.
  4. Zhotoviteľ zašle Objednávateľovi tri originály príslušnej faktúry a zaväzuje sa na požiadanie Objednávateľa vystaviť v odôvodnených prípadoch ďalšie originály dotknutej faktúry.
  5. Splatnosť faktúr je šesťdesiat (60) dní odo dňa jej doručenia Objednávateľovi zo strany Zhotoviteľa za predpokladu, že doručená faktúra bude spĺňať všetky zákonné a zmluvné náležitosti a bude doručená na adresu Objednávateľa uvedenú v záhlaví tejto Zmluvy v troch vyhotoveniach. Úhrada faktúry bude realizovaná bezhotovostným platobným stykom na účet Zhotoviteľa uvedený v čl. I tejto Zmluvy. Zhotoviteľ berie na vedomie, že predmet tejto Zmluvy je financovaný z prostriedkov EÚ. Zhotoviteľ berie na vedomie, že uvedené financovanie platieb z prostriedkov EÚ je časovo a administratívne náročné. Zhotoviteľ zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto Zmluvy.
  6. Faktúra musí byť vystavená zo strany Zhotoviteľa v súlade s ustanoveniami tejto Zmluvy a musí obsahovať najmä náležitosti v zmysle všeobecne záväzných právnych predpisov platných na území SR, a to najmä zákona č. 222/2004 Z. z. o dani z pridanej hodnoty v znení neskorších predpisov, vrátane označenia čísla tejto Zmluvy. Zhotoviteľ súhlasí, že v prípade predchádzajúcej požiadavky Objednávateľa uvedie vo faktúre ďalšie náležitosti (najmä informácie a údaje, ktoré sú požadované v zmysle osobitných pravidiel Operačného programu Kvalita životného prostredia).
  7. Ku každej faktúre bude priložený akceptačný protokol podľa tejto Zmluvy. V prípade, že faktúra (daňový doklad) bude obsahovať nesprávne alebo neúplné údaje, Objednávateľ je oprávnený vrátiť ju na opravu a prepracovanie. Zhotoviteľ je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry nie je Objednávateľ v omeškaní s jej úhradou. Lehota splatnosti opravenej resp. doplnenej faktúry začne plynúť odznova odo dňa jej doručenia Objednávateľovi podľa ods. 7.5 tohto článku tejto Zmluvy.

# **Článok VIII**

**Ďalšie práva a povinnosti zmluvných strán**

1. Práva a povinnosti Objednávateľa:
2. Objednávateľ je oprávnený kontrolovať zhotovovanie Diela v každom stupni jeho realizácie. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ odstránil vady vzniknuté vadnou realizáciou Diela a ďalej ho zhotovoval riadne.
3. Objednávateľ je povinný bezodkladne informovať Zhotoviteľa o prekážkach, resp. iných okolnostiach, ktoré môžu brániť Zhotoviteľovi riadne plniť predmet Zmluvy.
4. Objednávateľ je povinný zaplatiť Zhotoviteľovi dohodnutú cenu za Dielo podľa článku VII. tejto Zmluvy, na základe Zhotoviteľom vystavenej faktúry podľa článku VII. ods. 7.3 tejto Zmluvy po tom čo bude Dielo, resp. jeho časť Zhotoviteľom vykonané riadne a včas a odovzdané na základe akceptačného protokolu.
5. Objednávateľ má právo používať Dielo v súlade s podmienkami tejto Zmluvy.
6. Práva a povinnosti Zhotoviteľa:
7. Zhotoviteľ sa zaväzuje, že dodá Dielo v množstve, rozsahu, kvalite a v prevedení podľa podmienok dohodnutých v tejto Zmluve a jej prílohách. Zhotoviteľ je plne zodpovedný za výkony, opomenutia alebo zlyhanie svojich subdodávateľov rovnako ako za vlastné výkony a práce.
8. Zhotoviteľ je povinný bez zbytočného odkladu upozorniť na nevhodnú povahu alebo vady vecí, podkladov alebo pokynov daných mu Objednávateľom na realizáciu Diela, ak Zhotoviteľ mohol túto nevhodnosť zistiť pri vynaložení odbornej spôsobilosti.
9. Zhotoviteľ nepostúpi bez predchádzajúceho písomného súhlasu Objednávateľa, ani inak neprevedie práva a povinnosti vyplývajúce z tejto Zmluvy v celku ani jej časti na tretiu osobu, a nepostúpi časť alebo celkovú výšku svojich pohľadávok na tretiu osobu.
10. Zhotoviteľ sa zaväzuje zabezpečiť od svojich zamestnancov a/alebo subdodávateľov realizujúcich Dielo dodržiavanie záväzku mlčanlivosti o údajoch, s ktorými počas výkonu prác pre Objednávateľa prišli do styku, a to aj po ukončení pracovného alebo obdobného pomeru.
11. Zmluvné strany sa pri realizácii Diela zaväzujú poskytovať si vzájomnú súčinnosť, ktorou sa pre účely tejto Zmluvy rozumie taká súčinnosť Zmluvných strán, ktorá je nevyhnutná a náležitá pre riadne plnenie tejto Zmluvy, a ktorá spočíva najmä v:
12. poskytnutí všetkých potrebných údajov zo strany Objednávateľa, ktoré môžu byť oprávnene požadované zo strany Zhotoviteľa za účelom riadneho plnenia predmetu tejto Zmluvy,
13. umožnením prístupu k hardvérovému a softvérovému vybaveniu Objednávateľa v rozsahu potrebnom k vykonaniu Diela,
14. ďalšej súčinnosti, ktorá sa preukáže ako účelná a potrebná pre plnenie predmetu tejto Zmluvy.

# **Článok IX**

**Subdodávky**

1. Ak má Zhotoviteľ v úmysle zadať vykonanie Diela alebo jeho časti ďalším čiastkovým Zhotoviteľom (ďalej len „**subdodávateľ**“), a to buď v celom rozsahu alebo čiastočne, zodpovedá rovnako, akoby Zmluvu plnil sám.
2. V Prílohe č. 4 tejto Zmluvy sú uvedené údaje o všetkých známych subdodávateľoch Zhotoviteľa, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Zhotoviteľ je povinný Objednávateľovi oznámiť zmenu subdodávateľa alebo akúkoľvek zmenu údajov u subdodávateľov, uvedených v Prílohe č. 4 tejto Zmluvy. Zhotoviteľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 4 tejto zmluvy, a to bezodkladne po tom, ako sa o tejto skutočnosti dozvie. V prípade zmeny subdodávateľa je Zhotoviteľ povinný najneskôr do piatich  (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 9.2 tohto článku a predmety subdodávok. Pri výbere subdodávateľa musí predávajúci  postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
4. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
5. Zhotoviteľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Zhotoviteľa v zmysle Zákona o registri partnerov verejného sektora.

# **Článok X**

**Zodpovednosť za vady a záruka**

* 1. Zhotoviteľ sa zaväzuje poskytovať bezplatnú technickú podporu a servis na dielo v rozsahu podľa Prílohy č.1, po dobu minimálne 24 mesiacov (ďalej len „**záruka**“) odo dňa vystavenia záverečného akceptačného protokolu Objednávateľom. Záruka na dodaný tovar (hardvér, softvér a iné) je poskytnutá Zhotoviteľom v rozsahu v akom ju poskytuje výrobca, po dobu minimálne 24 mesiacov od jeho prevzatia Objednávateľom.

* 1. Počas záruky Zhotoviteľ garantuje plnohodnotnú prevádzku a bezchybnú funkčnosť častí Diela a jeho jednotlivých komponentov. Takáto funkčnosť je predpokladom riadneho plnenia Zmluvy.
  2. Záruka sa vzťahuje aj na konfiguračné práce. Záruka na spotrebný materiál a batérie je poskytnutá iba v prípade, ak takúto záruku Zhotoviteľovi poskytol výrobca, pričom v týchto prípadoch sa záruka poskytuje v rovnakom rozsahu a za rovnakých podmienok aké poskytol výrobca Zhotoviteľovi.
  3. Záruka sa nevzťahuje na vady Diela vzniknuté v dôsledku preukázateľného neodborného a nedbalého zaobchádzania a preukázateľného porušenia prevádzkových podmienok výrobcu zo strany Objednávateľa, alebo zo strany tretích osôb.
  4. V prípade vzniku vady Diela počas záruky, zaväzuje sa tieto vady Zhotoviteľ bezplatne odstrániť do 5 dní od doručenia písomnej reklamácie zo strany Objednávateľa. Ďalšie podmienky záruky sú uvedené v Prílohe č. 1 tejto Zmluvy.

# **Článok XI**

**Sankcie**

* 1. Zhotoviteľ sa zaväzuje Objednávateľovi zaplatiť zmluvnú pokutu v prípade omeškania s odovzdaním Diela alebo jeho časti podľa článku IV. ods. 4.1 tejto Zmluvy, vrátane príslušných dokladov podľa čl. VI ods. 6.4. tejto zmluvy, vo výške 0,05 % z ceny časti Diela, s ktorou je v omeškaní, za každý aj začatý deň omeškania.
  2. Zhotoviteľ sa zaväzuje Objednávateľovi zaplatiť zmluvnú pokutu v prípade omeškania s odstránením vady v lehote uvedenej v článku X. ods. 10.5 tejto Zmluvy vo výške 0,05 % z ceny časti Diela, s ktorou je v omeškaní, za každý aj začatý deň omeškania.
  3. Zhotoviteľ je oprávnený uplatniť u Objednávateľa úroky z omeškania podľa § 369a Obchodného zákonníka z fakturovanej čiastky za každý aj začatý deň, ktorý je Objednávateľ v omeškaní s úhradou faktúry podľa článku VII. ods. 7.5 tejto Zmluvy.
  4. Zmluvné strany sa zároveň výslovne dohodli, že Objednávateľ má popri zmluvnej pokute v zmysle tejto Zmluvy i právo na náhradu škody, a to vo výške presahujúcej príslušnú zmluvnú pokutu; dojednanie Zmluvných strán v zmysle ods. 11.5. tohto článku Zmluvy tým nie je dotknuté.
  5. Zmluvné strany sa zaväzujú uhradiť preukázateľnú škodu, ktorá vznikne druhej zmluvnej strane v prípade nedodržania podmienok uvedených v tejto Zmluve, ako aj porušením zákona a iných všeobecne záväzných právnych predpisov platných na území SR, a to až do výšky 100 % z ceny za Dielo podľa čl. VII ods. 7.1 tejto Zmluvy, pričom zmluvné strany vyhlasujú, že škoda vo výške 100 % z ceny za Dielo je maximálnou sumou, ktorú je možné ako dôsledok porušenia povinností v súvislosti s touto Zmluvou predvídať a/alebo ktorú je možné predvídať s prihliadnutím na všetky skutočnosti, ktoré sú v čase podpísania tejto Zmluvy zmluvným stranám známe alebo by mali byť známe pri obvyklej starostlivosti.

# **Článok XII**

**Ďalšie dojenania**

* 1. Zmluvné strany sa dohodli, že všetky skutočnosti, ktoré sa v súvislosti s plnením tejto Zmluvy navzájom o druhej Zmluvnej strane dozvedia, sa považujú za dôverné. Zmluvné strany sa zároveň zaväzujú, že dôverné informácie neodhalia tretej osobe bez písomného súhlasu druhej Zmluvnej strany. Záväzok mlčanlivosti Zmluvných strán platí aj po skončení Zmluvy. Záväzok mlčanlivosti neplatí, ak povinnosť zverejnenia informácií vyplýva zo všeobecne záväzných právnych predpisov platných na území SR, a to najmä Zákona o slobodnom prístupe k informáciám.
  2. Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami štatutárnych zástupcov oboch Zmluvných strán. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté z tejto Zmluvy budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
  3. Ak sa budú na strane Zhotoviteľa ako Zmluvnej strany podieľať viaceré subjekty, práva z tejto Zmluvy voči Objednávateľovi môže uplatňovať výlučne vedúci Zhotoviteľ [●], IČO: [●]. Vedúci Zhotoviteľ podľa predchádzajúcej vety je oprávnený vykonávať fakturáciu ceny v mene Zhotoviteľov, a tiež je za Zhotoviteľov výlučne tento oprávnený vykonávať iné práva voči Objednávateľovi vyplývajúce z tejto Zmluvy alebo z právnych predpisov, pokiaľ Zmluva (vrátane príloh) v konkrétnom prípade neurčí inak. Subjekty na strane Zhotoviteľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy.
  4. Zhotoviteľ sa zaväzuje pri plnení Zmluvy dodržiavať platné a účinné všeobecne záväzné právne predpisy Slovenskej republiky ako aj záväzné právne akty Európskej únie (ďalej len "EÚ") v oblasti Štrukturálnych fondov EÚ a primerane v rozsahu vzťahujúcom sa na Zhotoviteľa aj rešpektovať ostatné pravidlá vydané na ich základe (napr. Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 - 2020, Systém riadenia európskych štrukturálnych a investičných fondov na programové obdobie 2014-2020 a pod.). Za účelom preventívneho riešenia problémov spojených s refundáciou nákladov na realizáciu projektu môže Objednávateľ aj vopred oznámiť Zhotoviteľovi informácie a pokyny, ktoré je v tomto ohľade nevyhnutné dodržiavať zo strany Zhotoviteľa (napr. požiadavky na špecifikáciu plnenia v preberacích protokoloch alebo faktúrach a pod ).
  5. Zhotoviteľ je povinný počas realizácie Diela a až do 31.12.2028 alebo po tomto dátume vysporiadaním finančných vzťahov na základe rozhodnutia o schválení žiadosti o poskytnutie NFP, ak nedošlo ich vysporiadaniu k 31.12.2028, strpieť výkon kontroly/auditu súvisiaceho s vykonávaním Diela, a to Objednávateľom alebo oprávnenými osobami na výkon takejto kontroly/auditu v zmysle príslušných právnych predpisov Slovenskej republiky a EÚ, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a vyššie uvedenej Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť.
  6. Oprávnenými osobami na výkon kontroly v zmysle vyššie uvedeného v bode 12.5 sú najmä:

a) Poskytovateľ NFP a ním poverené osoby;

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;

c) Najvyšší kontrolný úrad Slovenskej republiky, Certifikačný orgán a nimi poverené osoby;

d) Orgán auditu, jeho spolupracujúce orgány (Úrad vládneho auditu), a osoby poverené na výkon kontroly/auditu;

e) Splnomocnení zástupcovia Európskej Komisie a Európskeho dvora audítorov;

f) Orgán zabezpečujúci ochranu finančných záujmov EÚ;

g) Osoby prizvané orgánmi uvedenými v písm. a) až f) v súlade s príslušnými právnymi predpismi Slovenskej republiky a právnymi aktmi EÚ.

* 1. Zmluvné strany vyhlasujú, že pokiaľ príslušné všeobecne záväzné právne predpisy platné na území SR neustanovia inak, výsledky činnosti Zhotoviteľa podľa Zmluvy nebudú predmetom práva duševného vlastníctva. Ak v zmysle platných všeobecne záväzných právnych predpisov Slovenskej republiky výsledok činnosti Zhotoviteľa podľa Zmluvy bude chránený ako autorské dielo alebo iný predmet duševného vlastníctva, momentom prevzatia Diela, resp. jeho časti Zhotoviteľ poskytuje výhradne Objednávateľovi v neobmedzenom rozsahu súhlas na akékoľvek všeobecne záväznými právnymi predpismi SR vymedzené dovolené použitie tohto autorského diela po dobu trvania autorských práv (ďalej len „autorská licencia“). Autorská licencia sa poskytuje bez územného obmedzenia. Autorská licencia sa poskytuje bezodplatne. Objednávateľ v rozsahu autorskej licencie je oprávnený udeliť tretím osobám sublicenciu v rozsahu jemu udelenej licencie, ako aj postúpiť ich na tretiu osobu. Za nároky tretích osôb z dôvodu prevodu licenčných práv na Objednávateľa zodpovedá Zhotoviteľ.
  2. Autorská licencia sa nevzťahuje na Softvérové produkty, ktoré sú dostupné na trhu ako tzv. štandardný SW (resp. aj tzv. krabicový SW - ako napr. systémový SW, operačný systém a pod.), a ktorý nebol vytvorený na základe tejto Zmluvy pre Objednávateľa. Vo vzťahu k týmto softvérovým produktom tretích osôb sa budú aplikovať vždy konkrétne licenčné podmienky príslušného subjektu vykonávajúceho majetkové práva autora k danému softvérovému produktu, pričom Zhotoviteľ sa v rámci plnenia predmetu tejto Zmluvy zaväzuje pre Objednávateľa zabezpečiť potrebnú licenciu/sublicenciu v rozsahu, ktorý zabezpečí plnenie tejto Zmluvy.
  3. Zmluvné strany berú na vedomie, že pri plnení tejto Zmluvy Zhotoviteľom môže dôjsť k spracúvaniu osobných údajov. Zmluvné strany sa zaväzujú dodržiavať pri plnení tejto Zmluvy ustanovenia zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon o ochrane osobných údajov“) ako aj Nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov, ďalej len „Nariadenie GDPR“). Zmluvné strany osobitne uzatvoria zmluvu podľa Nariadenia GDPR a zákona o ochrane osobných údajov, v ktorej budú upravené práva a povinnosti Zmluvných strán pri spracúvaní osobných údajov.

# **Článok XIII**

**Ukončenie zmluvy**

* 1. Túto Zmluvu je možné skončiť:

a) písomnou dohodou Zmluvných strán,

b) písomným odstúpením od tejto Zmluvy.

* 1. Od tejto Zmluvy môže ktorákoľvek zo Zmluvných strán písomne odstúpiť v prípadoch podstatného porušenia Zmluvy. Na účely tejto Zmluvy sa za podstatné porušenie Zmluvy považuje opakované (min. trikrát) porušenie tej istej povinnosti, ak ani v dodatočnej písomne dojednanej lehote nepríde k náprave.
  2. Pre vylúčenie akýchkoľvek pochybností, Objednávateľ je oprávnený písomne odstúpiť od tejto Zmluvy v prípade, kedy ešte nedošlo k realizácii tejto Zmluvy a výsledky finančnej kontroly poskytovateľa NFP neumožňujú financovanie výdavkov vzniknutých z Verejného obstarávania.
  3. Objednávateľ je oprávnený písomne odstúpiť od tejto Zmluvy, aj:

a) ak Zhotoviteľ vstúpil do likvidácie,

b) ak sa voči Zhotoviteľovi začalo konkurzné konanie alebo reštrukturalizácia,

c) z dôvodov uvedených v § 19 Zákona o verejnom obstarávaní.

* 1. Zhotoviteľ je oprávnený písomne odstúpiť od tejto Zmluvy v prípade, ak je Objednávateľ v omeškaní s úhradou faktúry šesťdesiat (60) dní po lehote jej splatnosti.
  2. Odstúpením od Zmluvy nie sú dotknuté ustanovenia týkajúce sa ochrany informácií, voľby práva a riešenia sporov. Odstúpením od Zmluvy niektorej zo zmluvných strán sa Zmluva zrušuje ku dňu doručenia odstúpenia druhej zmluvnej strane, pričom účinky odstúpenia sa spravujú príslušnými ustanoveniami Obchodného zákonníka. V prípade odstúpenia od tejto Zmluvy si zmluvné strany ponechajú doposiaľ akceptované plnenia, vykonané v súlade s podmienkami uvedenými v tejto Zmluve a jej prílohách a úhrady za ne. Ohľadom plnení, ktoré neboli riadne ukončené ku dňu zániku Zmluvy, pripraví Zhotoviteľ ich inventarizáciu a Objednávateľ bude oprávnený ale nie povinný ich prevziať, pokiaľ uhradí príslušnú časť zmluvnej ceny zodpovedajúcej miere rozpracovanosti podľa dohody zmluvných strán.

# **Článok XIV**

**Záverečné ustanovenia**

* 1. Akékoľvek zmeny a/alebo doplnenia tejto Zmluvy sa môžu vykonať iba na základe dohody obidvoch Zmluvných strán, a to vo forme písomných a očíslovaných dodatkov k Zmluve podpísaných oprávnenými zástupcami oboch Zmluvných strán.
  2. Práva a povinnosti Zmluvných strán, ktoré nie sú výslovne upravené v tejto Zmluve, sa riadia príslušnými ustanoveniami Obchodného zákonníka, Autorského zákona a iných všeobecne záväzných právnych predpisov platných na území Slovenskej republiky.
  3. Žiadna zo Zmluvných strán nie je oprávnená postúpiť akékoľvek svoje práva (pohľadávky) alebo povinnosti vyplývajúce z tejto Zmluvy bez predchádzajúceho písomného súhlasu druhej Zmluvnej strany.
  4. Zmeny a dodatky k tejto Zmluve, vrátane zmien a dodatkov jej príloh, sú platné a účinné len vtedy, ak sú vyhotovené v písomnej forme, podpísané oboma Zmluvnými stranami a výslovne sa odvolávajú na túto Zmluvu.
  5. Uzavretý dodatok musí byť v súlade s platným Zákonom o verejnom obstarávaní a príslušnou judikatúrou a rozhodovacou praxou týkajúcou sa uzatvárania dodatkov k zmluvám zadávaným verejným obstarávaním. Zhotoviteľ je v prípade potreby povinný požiadať Objednávateľa písomne o zmenu Zmluvy, navrhovanú zmenu riadne zdôvodniť a navrhnúť text zmeny Zmluvy. Objednávateľ posúdi navrhovanú zmenu Zmluvy a najneskôr do 30 dní odo dňa obdržania žiadosti sa rozhodne, či prijme navrhovanú zmenu Zmluvy. Ak je zmena Zmluvy spôsobená neplnením alebo porušením Zmluvy Zhotoviteľom, všetky dodatočné výdavky spojené s touto zmenou znáša Zhotoviteľ.
  6. Zmluva je vyhotovená v šiestich (6) rovnopisoch s platnosťou originálu v slovenskom jazyku, z toho štyri (4) obdrží Objednávateľ a dva (2) Zhotoviteľ.
  7. Táto Zmluva, nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v súlade s § 47a zákona č. 40/1964 Zb. Občiansky zákonník v znení neskorších predpisov a § 5a zákona o slobodnom prístupe k informáciám.
  8. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov platných na území Slovenskej republiky.
  9. Neoddeliteľnú súčasť tejto Zmluvy tvorí:

- príloha č. 1 - Opis predmetu zákazky – Vlastný návrh plnenia (doplní sa z ponuky úspešného uchádzača)

- príloha č. 2 - Harmonogram (doplní sa z ponuky úspešného uchádzača)

- príloha č. 3 - Štruktúrovaný rozpočet ceny (doplní sa z ponuky úspešného uchádzača)

- príloha č. 4 - Zoznam subdodávateľov (predloží úspešný uchádzač pred podpisom zmluvy)

* 1. Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak súhlasu ju podpísali.

Za Objednávateľa: Za Zhotoviteľa:

V Bratislave, dňa................ V Bratislave, dňa................ (vyplní uchádzač)

............................................ ............................................

Mgr. Ján Lazar (vyplní uchádzač)

štátny tajomník MV SR